

**Κωστάκης Κουκκουλλής και Ανδρόνικος Ανδρονίκου**

**στην τελετή έναρξης των Παγκύπριων Ειδικών Ολυμπιακών Αγώνων**

Ο Αντιπρόεδρος του Κυπριακού Οργανισμού Αθλητισμού Κωστάκης Κουκκουλλής και το μέλος του ΔΣ ΚΟΑ Ανδρόνικος Ανδρονίκου παρευρέθηκαν στην τελετή έναρξης των Παγκύπριων Ειδικών Ολυμπιακών Αγώνων, εκπροσωπώντας τον Πρόεδρο του ΚΟΑ Ανδρέα Μιχαηλίδη και τον Οργανισμό, την Κυριακή 23 Οκτωβρίου στην Πλατεία Ευρώπης στη Λάρνακα. Παρούσες από πλευράς ΚΟΑ και οι Λειτουργοί του Οργανισμού Έφη Μούζουρου και Αντιγόνη Τάμπα.

Στον χαιρετισμό του ο Ανδρόνικος Ανδρονίκου είπε ότι «οι Παγκύπριοι Ειδικοί Ολυμπιακοί Αγώνες είναι πολύ σημαντικοί, γιατί όλοι όσοι συμμετέχουν είναι ήδη νικητές και απολαμβάνουν αυτό που αγαπούν, τον αθλητισμό, και τον υπηρετούν παρά τις αντικειμενικές δυσκολίες που αντιμετωπίζουν. Ο Κυπριακός Οργανισμός Αθλητισμού στέκεται σταθερά στο πλευρό της Κυπριακής Ομοσπονδίας Ειδικών Ολυμπιακών σε ό,τι χρειαστεί».